Evereta orelstrigo

Evereta orelstrigo (Otus everetti) estas ofta specio de strigoj en la familio Strigedoj kaj genro Otus. Ĝi troviĝas kiel endemio en insuloj de Filipinoj, nome en Bohol, Samar, Biliran, Lejte, Mindanao kaj Basilan. Tiu specio estas parto de la specikomplekso de la Filipina orelstrigo kiu enhavas ankaŭ la Negrosan orelstrigon. 

 Aspekto kaj taksonomio 
eBird priskribas la birdospecion jene: "Sufiĉe malgranda strigo de malaltaj kaj antaŭmontaraj arbaroj. Malhelbruna sur la dorso kun striecaj flugilplumoj, grizecaj subaj partoj, pli malhela brusto kun nigraj markoj, palgriza vizaĝdisko kun bordo de nigra linio, kaj palaj oreltufoj formantaj V-on. Troviĝas kune kun Gigantaj kaj Mindanaaj orelstrigoj, sed la Strigo de Everett estas multe pli malgranda ol la Giganta kaj iomete pli granda kaj pli pala ol la Mindanaa, kun pli longaj oreltufoj. Voĉo inkluzivas descendan serion finiĝantan per grumblo, "uuuuu! uuuu! uuuu! grrrr".

Tiu specio estas parto de la specikomplekso de la Filipina orelstrigo kiu enhavas ankaŭ la Negrosan orelstrigon, sed ĝi diferencas pro pli malhelaj plummaro, kaj vizaĝo kaj pli malhelaj oranĝaj okuloj. Tiu specio estas monotipa.

 Ekologio kaj kutimaro 
Oni ne scias multe pri ĉi tiu strigo, sed oni supozas, ke ili havas similajn kutimojn al aliaj proksime rilataj orelstrigoj. Ilia dieto supozeble konsistas el insektoj, malgrandaj mamuloj, reptilioj kaj amfibioj.

Ili vivas solaj aŭ en monogamaj paroj. Ili reproduktiĝas dum la tuta jaro, demetante 1 aŭ 2 ovojn. Ili nestas en arbokavaĵoj en arbaroj de la filipinaj malaltaj teroj.

 Habitato kaj konservostatuso 
Ĝi troviĝas en tropikaj humidaj malaltteraj arbaroj kaj la pli malaltaj partoj de montara arbaro ĝis 1 550 metroj super marnivelo, kiam ĝi estas anstataŭigita de la pli malgranda Mindanaa orelstrigo. Tipe ripozas en densaj bambuarbaretoj dumtage. IUCN (2016-10-01). Otus everetti: BirdLife International: The IUCN Red List of Threatened Species 2016: e.T22725053A94884958 (Report). International Union for Conservation of Nature. doi:10.2305/iucn.uk.2016-3.rlts.t22725053a94884958.en. 

IUCN taksis ĉi tiun birdon kiel Malplej Zorgigan specion, sed la populacio malpliiĝas. La ĉefa minaco de ĉi tiu specio estas habitatoperdo kun pogranda senigo de arbaraj vivejoj kiel rezulto de arbohakado, agrikultura konverto kaj minado okazantaj ene de ĝia teritorio. La plej trafita parto de ĝia teritorio estas Bohol, kiu havas nur 4% da arbarkovro restanta.

Ĝi troviĝas en kelkaj protektitaj areoj kiel la Natura Parko Pasonanca, Monto Apo kaj Monto Kitanglad en Mindanao, la Protektita Pejzaĝo Rajah Sikatuna en Bohol kaj la Natura Parko Samarinsula, sed la efektiva protekto kaj devigo kontraŭ kontraŭleĝa arbohakado kaj ĉasado estas malstriktaj.

Referencoj


Yee, S. A., Puan, C. L., Chang, P. K., & Azhar, B. (2016). "Vocal Individuality of Sunda Scops-Owl ( Otus lempiji) in Peninsular Malaysia." Journal of Raptor Research, 50(4), 379–390. 
World Owl Trust: Sunda Scops Owl
Dickinson, E.C., R.S. Kennedy, kaj K.C. Parkes. 1991. The birds of the Philippines. An annotated check-list. British Ornithologists' Union Check-list number 12. British Ornithologists' Union, London.

 Eksteraj ligiloj 

Kategorio:Strigedoj
Kategorio:Birdoj de la Filipinoj